Prinsesse Astrid, fru Ferner

Astrid Maud Ingeborg Ferner (født 12. februar 1932 som prinsesse Astrid af Norge) er en norsk prinsesse, der er den anden datter af Kong Olav 5. og Kronprinsesse Märtha af Norge. Hun er storesøster til Kong Harald 5. af Norge og repræsenterer ofte sin bror ved officielle og halv-officielle lejligheder.

Prinsesse Astrid giftede sig 12. januar 1961 med Johan Martin Ferner, der døde i januar 2015. Det norske kongelige hof omtaler hende med titlen prinsesse Astrid, fru Ferner, selv om hendes officielle (folkeregister-)navn er Astrid Maud Ingeborg Ferner. Høflighedsformen "fru" har ingen officiel stilling i Norge, men kan bruges af alle i private sammenhænge. Hun har aldrig haft arveret til den norske trone og har ingen tiltaleform. Hun er bosat i Oslo.

Biografi 

Prinsesse Astrid blev født den 12. februar 1932 på Villa Solbakken ved Skøyen i Oslo som det andet barn af daværende Kronprins Olav og Kronprinsesse Märtha af Norge. Hun voksede op med sin søskende på kronprinsparrets residens, gården Skaugum i Asker sydvest for Oslo. Ved det tyske angreb på Norge i 1940 under Anden Verdenskrig, flygtede hun fra Norge med sin familie og tilbragte krigsårene i eksil med sin moder og søskende i Washington, D.C.

Astrids ægteskab med den norske forretningsmand Johan Martin Ferner i 1961 førte til en polariseret offentlig debat i 1960–1961, eftersom Ferner havde været gift tidligere og var skilt. Gengifte var dengang meget kontroversielt i Den norske kirke, fordi Det nye testamente udtrykkeligt forbyder det.

Prinsesse Astrid har i følge den norske grundlov ikke arveret til den norske trone. Prinsesse Astrid har imidlertid arveret til den britiske trone, eftersom hun stammer fra kurfyrstinde Sophia af Hannover.

De første år efter at kong Olav 5. tiltrådte tronen bistod prinsesse Astrid sin far meget, og hun var landets førstedame. Kong Olav 5. var enkemand da han tiltrådte tronen, og hans ældste datter, Prinsesse Ragnhild, fru Lorentzen, var bosat i Brasilien. Også under kong Harald 5.'s sygefravær i 2005 bistod prinsesse Astrid kongefamilien med repræsentationsoppgaver.

Ved prinsesse Astrids 70-års fødselsdag i 2002 besluttede regeringen at give hende en ærespension af statskassen for at "vise sin anerkendelse for den indsats Prinsesse Astrid fru Ferner, har gjort for Norge". Arbejds- og administrationsminister Victor Norman bestemte, at pensionen i første omgang skulle være på 396.000 kroner om året.

Andet 
Under optagelserne til filmen G.I.Blues fik Elvis Presley den 7. juni 1960 i Hollywood besøg af den danske tronfølger, Prinsesse Margrethe, den norske Prinsesse Astrid og den svenske Prinsesse Margaretha.

I Sydpolarlandet er Prinsesse Astrid Kyst i Dronning Maud Land opkaldt efter prinsesse Astrid.

Titler, prædikater og æresbevisninger

Titler og prædikater 
 12. februar 1932 – 12. januar 1961: Hendes Kongelige Højhed Prinsesse Astrid af Norge
 12. januar 1961 – nu: Hendes Højhed Prinsesse Astrid, fru Ferner

Ordener 
 : Storkors med kæde af Sankt Olavs Orden (No.St.O.1.)  (1956)

Ægteskab og børn, svigerbørn og børnebørn 
Prinsesse Astrid giftede sig den  i Asker Kirke nær Oslo med Johan Martin Ferner. Parret har fem børn:
 Cathrine Ferner Johansen (f. 1962) (datter af prinsesse Astrid) (britisk arveret, ingen titel)
 ∞ Arild Johansen (Cathrine Ferners mand)
 Sebastian Ferner Johansen (f. 1990) (søn af Cathrine Ferner Johansen) (britisk arveret, ingen titel)
 Madeleine Ferner Johansen (f. 1993) (datter af Cathrine Ferner Johansen) (britisk arveret, ingen titel)
 Benedikte Ferner (f. 1963) (datter af prinsesse Astrid, gift to gange, ingen børn) (britisk arveret, ingen titel)
 Alexander Ferner (f. 1965) (søn af prinsesse Astrid) (britisk arveret, ingen titel)
 ∞ Margrét Gudmundsdóttir (Alexander Ferners islandske hustru)
 Edward Ferner (født 28. marts 1996) (søn af Alexander Ferner) (født næsten fire måneder før hans forældre giftede sig 27. juli 1996, ingen titel)
 Stella Ferner (f. 1998) (datter af Alexander Ferner) (britisk arveret, ingen titel)
 Elisabeth Ferner Beckman (f. 1969) (datter af prinsesse Astrid) (britisk arveret, ingen titel)
 ∞ Tom Folke Beckman (Elisabeth Ferners tidligere mand)
 Benjamin Ferner Beckman (f. 1999) (søn af Elisabeth Ferner Beckman) (britisk arveret, ingen titel)
 Carl-Christian Ferner (f. 1972) (søn af prinsesse Astrid) (britisk arveret, ingen titel)

Der er kun oplyst nationalitet på ægtefæller, der ikke er fødte i Norge.

Anetavle

Se også 
 Det norske kongehus

Referencer

Litteratur

Eksterne Henvisninger 

 Kongehuset.no om Prinsesse Astrid fru Ferner (norsk)
 Prinsesse siger tårevædet farvel til mand  (kendte.dk)

Astrid
Storkors med kæde af Sankt Olavs Orden
Astrid
Personer fra Oslo